Jakobo 1 | Beibele Inthaneteng | Phetolelo ya Lefase le Lefsa
1 Nna Jakobo+ mohlanka+ wa Modimo le wa Morena Jesu Kriste, ke ngwalela meloko e lesomepedi+ ye e gašanego+ gohle ke re:
2 Bana bešo, ge le gahlana le meleko e fapafapanego, le tšee se ka moka e le lethabo,+
3 bjalo ka ge le tseba gore boemo bjo bjo bo lekilwego bja tumelo ya lena bo tšweletša kgotlelelo.+
4 Eupša tlogelang kgotlelelo e phethe morero wa yona, e le gore le be ba phethagetšego+ le ba hlaphogetšwego dilong ka moka, le sa hloke selo.+
5 Ka gona ge e ba mang le mang wa lena a hloka bohlale,+ a a tšwele pele a kgopela Modimo,+ gobane o fa bohle kudu ka ntle le go goboša;*+ o tla bo newa.+
6 Eupša a a tšwele pele a kgopela+ ka tumelo a sa belaele le gatee,+ gobane yo a belaelago o swana le lephoto la lewatle le le išwago kua le kua le go akgaakgwa ke phefo.+
7 Ge e le gabotse, motho yoo a se ke a letela gore o tla amogela selo le ge e le sefe go Jehofa;+
8 ke motho wa pelopedi,+ yo a sa tsepamago+ ditseleng tša gagwe ka moka.
9 Eupša anke ngwanešo yo a ikokobeditšego a thabele go phagamišwa ga gagwe,+
10 gomme yo a humilego+ a hlalalele go kokobetšwa ga gagwe, gobane o tla feta go swana le letšoba la dimela.+
11 Gobane letšatši le hlaba ka phišo e fišago ya lona la pontšha dimela, matšoba a tšona a wa gomme botse bja ona bja ka ntle bja hwelela. Ka gona motho yo a humilego le yena o tla pona dilong tša gagwe tšeo a di phegelelago.+
12 Go thaba motho yo a tšwelago pele go kgotlelela moleko,+ gobane ge a amogelwa o tla hwetša mphapahlogo wa bophelo+ wo Jehofa a o holofeditšego bao ba tšwelago pele ba mo rata.+
13 A go se be le yo a rego ge a le molekong+ a re: “Ke lekwa ke Modimo.” Gobane Modimo a ka se ke a lekwa ka dilo tše mpe le gona yena ga a leke motho le ge e le ofe.
14 Eupša yo mongwe le yo mongwe o lekwa ka go gogwa le go goketšwa ke kganyogo ya gagwe.+
15 Ke moka kganyogo ge e gotše e tswala sebe;+ sebe sona ge se dirilwe se tšweletša lehu.+
16 Le se ke la timetšwa,+ bana bešo ba ba rategago.
17 Mpho e nngwe le e nngwe e botse+ le neo e nngwe le e nngwe e phethagetšego e tšwa godimo,+ e theoga e etšwa go Tate wa dietša tša legodimo+ yo a sa fetofetogego goba a fetoga go etša meriti yeo e šuthago.+
18 E be e le thato ya gagwe gore a re tšweletše ka lentšu la therešo+ e le gore re be dithakangwaga+ tša dibopiwa tša gagwe.+
19 Tsebang se lena bana bešo ba ba rategago. Motho yo mongwe le yo mongwe a akgofele go kwa, a diege go bolela+ a be a diege go galefa;+
20 gobane kgalefo ya motho ga e tšweletše toko ya Modimo.+
21 Ka gona lahlang ditšhila ka moka le bobe+ bjo bo iphilego matla gomme le amogele ka boleta go bjalwa ga lentšu+ leo le kgonago go phološa meoya ya lena.+
22 Lega go le bjalo, ebang badiri ba lentšu,+ e sego bakwi feela ba iphorago ka kgopolo ya maaka.+
23 Gobane ge e ba motho e le mokwi wa lentšu, e se modiri,+ gona o swana le motho yo a lebelelago sefahlego sa gagwe seiponeng.
24 Gobane o a itebelela, a tloga a lebala ka bjako mohuta wa motho yo a lego yena.
25 Eupša yo a lebeledišišago molaong o phethagetšego+ wo e lego wa tokologo gomme a o phegelela, o fetogile modiri wa modiro,+ e sego mokwi yo a lebalago, e bile o tla thabišwa ke go o dira.+
26 Ge e ba motho a ipotša gore o rapela Modimo ka tsela ya kgonthe+ eupša a sa laole leleme+ la gagwe bjalo ka ge eka ke ka tomo, gona o fora pelo ya gagwe+ gomme borapedi bja gagwe ke bja lefeela.+
27 Mohuta wa borapedi bjo bo hlwekilego+ le bjo bo sa šilafalago+ ponong ya Modimo wa rena le Tate ke wo: Ke go babalela ditšhiwana+ le bahlologadi+ ditlaišegong+ tša bona le go itota ga motho a se na sepatso+ go tšwa lefaseng.+
^ Goba, “go swaya diphošo.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D59%26Chapter%3D1%26wtlocale%3DSE%26srcid=share⊂ject=Bala Beibele Inthaneteng